CELEX: 62010CB0193
Language: el
Date: 2010-12-09 00:00:00
Title: Υπόθεση C-193/10: Διάταξη του Δικαστηρίου (όγδοο τμήμα) της 9ης Δεκεμβρίου 2010 [αίτηση του Finanzgericht Düsseldorf (Γερμανία) για την έκδοση προδικαστικής αποφάσεως] — KMB Europe BV κατά Hauptzollamt Duisburg (Άρθρο 104, παράγραφος 3, πρώτο εδάφιο, του Κανονισμού Διαδικασίας — Κοινό δασμολόγιο — Συνδυασμένη Ονοματολογία — Δασμολογική Κατάταξη — Συσκευή MP3/Media-Player — Κλάση 8521 — Βιντεοφωνικές συσκευές εγγραφής ή αναπαραγωγής)

26.2.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 63/16
            
         Διάταξη του Δικαστηρίου (όγδοο τμήμα) της 9ης Δεκεμβρίου 2010 [αίτηση του Finanzgericht Düsseldorf (Γερμανία) για την έκδοση προδικαστικής αποφάσεως] — KMB Europe BV κατά Hauptzollamt Duisburg
   (Υπόθεση C-193/10) (1)
   
   (Άρθρο 104, παράγραφος 3, πρώτο εδάφιο, του Κανονισμού Διαδικασίας - Κοινό δασμολόγιο - Συνδυασμένη Ονοματολογία - Δασμολογική Κατάταξη - Συσκευή MP3/Media-Player - Κλάση 8521 - Βιντεοφωνικές συσκευές εγγραφής ή αναπαραγωγής)
   2011/C 63/29
   Γλώσσα διαδικασίας: η γερμανική
   
      Αιτούν δικαστήριο
   
   Finanzgericht Düsseldorf
   
      Διάδικοι στην υπόθεση της κύριας δίκης
   
   KMB Europe BV
   κατά
   Hauptzollamt Duisburg
   
      Αντικείμενο
   
   Αίτηση εκδόσεως προδικαστικής αποφάσεως — Finanzgericht Düsseldorf — Ερμηνεία του παραρτήματος I του κανονισμού (ΕΟΚ) 2658/87 του Συμβουλίου, της 23ης Ιουλίου 1987, για τη δασμολογική και στατιστική ονοματολογία και το κοινό δασμολόγιο (ΕΕ L 256, σ. 1), όπως τροποποιήθηκε με τον κανονισμό (ΕΚ) 1549/2006 της Επιτροπής, της 17ης Οκτωβρίου 2006 (ΕΕ L 301, σ. 1) — Συσκευή αναγνώσεως ήχου MP3 (MP3 Media Player) — Συσκευή με περιορισμένη ικανότητα αναπαραγωγής σταθερών εικόνων και αρχειοφακέλων βίντεο αλλά της οποίας η κύρια λειτουργία έγκειται στην αναπαραγωγή ήχου — Κατάταξη στην κλάση 8519 («συσκευές εγγραφής και αναπαραγωγής ήχου») ή 8521 («βιντεοφωνικές συσκευές εγγραφής ή αναπαραγωγής») της Συνδυασμένης Ονοματολογίας
   
      Διατακτικό
   
   Η κλάση 8521 της Συνδυασμένης Ονοματολογίας, η οποία περιλαμβάνεται στο παράρτημα I του κανονισμού (ΕΟΚ) 2658/87 του Συμβουλίου, της 23ης Ιουλίου 1987, για τη δασμολογική και στατιστική ονοματολογία και για το κοινό δασμολόγιο, όπως τροποποιήθηκε με τον κανονισμό (ΕΚ) 1549/2006 της Επιτροπής, της 17ης Οκτωβρίου 2006, έχει την έννοια ότι δεν εμπίπτουν σε αυτήν συσκευές MP3/Media-Player, όπως οι επίμαχες στην κύρια δίκη, των οποίων η κύρια λειτουργία που χαρακτηρίζει το σύνολο συνίσταται, κατά τις διαπιστώσεις του αιτούντος δικαστηρίου, στην εγγραφή και αναπαραγωγή του ήχου.
   
      (1)  ΕΕ C 209 της 31.7.2010.